ai4bharat/Pralekha huggingface dataset:
وزارت اطلاعات ونشریات
’دی ایکلیپس اینڈ آفٹر ‘- فلم ڈویژن کے ذریعہ ایک خواتین پر مبنی آن لائن سیریز سے لیس ایک انوکھا فلمی میلہ
نئی دہلی ، 28 مئی، 2021 : خواتین کے ذریعہ خواتین پر مبنی بنائی گئی فلموں کا میلہ 'ایکلیپس اینڈ آفٹر' ہے ، جو 28 سے 30 مئی 2021 تک آن لائن دکھایا جا رہا ہے، اور اسی کے ساتھ فلم ڈویژن کے ذریعہ خواتین پر مرکوز ڈاکیومینٹری فلموں کے تھیم کے مطابق دکھائی گئی فیسٹیول سیریز کا سلسلہ شروع ہوگا۔
خواتین فلم سازون کے ذریعہ بنائی گئی ان 10 فلموں کے گروپ میں ایسی خواتین کی کہانیاں کہی گئی ہیں جو نہ برابری اور نا انصافی سے لڑ کر باہر آتی ہیں ، اور ان میں ایسی مضبوط اردے والی خواتین کی ترغیبی کہانیاں بھی ہیں جنہوں نے خود کی اقدار اور حوصولیابیوں سے بھری زندگی جینے کے لئے روایات کو توڑنے کا حوصلہ کیا ۔
'دی ایکلیپس اینڈ آفٹر' میں شامل فلمیں ہیں – ود دی ریور فلوئنگ  ، سائلنٹ وائسیز ، بورن بہائنڈ بارس ، وجی اما ، برہماوادنی – مہیلا پروہتیا ، پھلباسن بائی ، میک اپ دی لوس  ، مائی بےبی نوٹ مائین ، چیزنگ ٹیلز  اور دی ڈے آئی بکیم آوومین ۔
یہ فلمیں https://filmsdivision.org/ پروڈوکیو مینٹری آف دی ویک اور https://www.youtube.com/user/FilmsDivision پر 28 سے 30 مئی ، 2021 کے درمیان فری اسٹریم کی جائے گی ۔
-----------------------
ش ح۔ش ت ۔ر ب
U NO:4914
(Visitor Counter : 103
محنت اور روزگار کی وزارت
جناب گنگوار نے اترپردیش کے بریلی میں 100 بستروں والے نئے ای ایس آئی سی اسپتال کا بھومی پوجن کیا
دسہرہ کے مبارک دن کے موقع پر مجوزہ نئے ای ایس آئی سی اسپتال سے بریلی علاقے کے سبھی لوگوں کو خوشی اور مسرت حاصل ہوئی
محنت اور روزگار کے وزیر مملکت  جناب سنتوش کمار گنگوار نے 100 بستر والے نئے ای ایس آئی سی اسپتال کا بھومی پوجن کیا۔
بریلی سے آٹھویں بار رکن پارلیمنٹ جناب گنگوار نے اپنے خطاب کے دوران اپنے پارلیمانی علاقے کے لوگوں کی طبی ضرورتوں کے خواب کو حقیقت بنانے کے واسطے مرکزی حکومت، ریاستی حکومت اور ضلع انتظامیہ کی کوششوں کے تئیں شکریہ ادا کیا۔ انہوں نے یہ بھی کہا کہ یہ اسپتال اب آئی پی اور مستفیدین کی پریشانیوں کو کم کرے گا کیوں کہ پہلے انہیں بہتر طبی علاج کیلئے ایمس، دہلی یا لکھنؤ جانا پڑتا تھا۔ وزیر موصوف نے یہ بھی اعلان کیا کہ اس ای ایس آئی سی اسپتال کی سہولتوں کو معمولی یوزر فیس لیکر عام لوگوں کیلئے دستیاب کرایا جائیگا۔ انہوں نے آگے کہا کہ اس اسپتال کو مستقبل میں ایک ماڈل اسپتال میں تبدیل کیا جائیگا۔
اس موقع پر موجود اور اظہار خیال کرنے والے دیگر معزز شخصیات میں بریلی ،اترپردیش، کے میئر ڈاکٹر اومیش گوتم، بریلی، اترپردیش کے رکن اسمبلی ڈاکٹر ارون کمار، میر گنج کے رکن اسمبلی ڈاکٹر ڈی سی ورما، بریلی کے کمشنر جناب رنویر پرساد، آئی اے ایس ، ڈی ایم، جناب نتیش کمار، آئی اے ایس ، ای ایس آئی کارپوریشن کے رکن ڈاکٹر کوشل اگروال اور کارپوریٹر محترمہ اوشا اپادھیائے تھے۔سبھی مقررین نے بریلی علاقے کے ورکروں اور دیگر لوگوں کے فائدے کیلئے مرکزی وزیر کی کوششوں کی ستائش کی اور ان کا شکریہ ادا کیا۔ اس سے قبل میڈیکل کمشنر ڈاکٹر آر کے کٹاریا نے تمام معززین کا خیرمقدم کیا اور ای ایس آئی سی کے حالیہ اقدامات کے بارے میں بھی بات کی جس میں ہندوستان میں ورکروں کیلئے اٹل بیمت ویکتی کلیان یوجناکے تحت دستیاب کرائے گئے وسیع فائدے شامل ہیں۔
اس اسپتال کی تعمیر 90 کروڑ روپئے کی تخمینہ لاگت سے 4.67 ایکڑ کے ایک قطعہ اراضی پر کی جائے گی۔ یہ بریلی اور آس پاس کے دو لاکھ ای ایس آئی مستفیدین کیلئے بیحد فائدہ مند ثابت ہوگا۔ یہ اسپتال جدید ترین سہولتوں سے آراستہ ہوگا۔ مائینر او ٹی ، رسّیٹیشن روم، کیجولٹی وارڈ، سی ایم او کا کمرہ، فریکچر کلینک، ایکسرے، ای سی جی، سمپل کلیکشن، ریڈیولوجی، اوٹی/ آئی سی یو وارڈس ہوں گے۔
امپلائز اسٹیٹ انشورنس کارپوریشن ایک بنیادی سماجی تحفظ کا ادارہ ہے جو روزگار کے دوران چوٹ، بیماری، اموات وغیرہ ضرورت کے وقت مناسب طبی دیکھ بھال اورنقدی فائدے کا ایک جامع سماجی تحفظ کے فائدہ فراہم کرتا ہے۔ ای ایس آئی ایکٹ کا اطلاق احاطے پر ہوتا ہے جہاں دس یا اس سے زائد افراد کام کررہے ہیں۔ ای ایس آئی ایکٹ کے تحت ایک مہینے میں 21000 روپئے تک تنخواہ پانے والے ورکر صحت بیمہ کور اور دیگر فوائد کے حقدار ہیں۔ آج یہ تقریباً 3.49 کروڑ ورکروں کے خاندان کو کور کررہا ہے اور اس کے 13.56 کروڑ مستفیدین کو غیرمعمولی نقدی فائدہ اور دیگر طبی دیکھ بھال فراہم کررہا ہے۔ 1952 میں کارپوریشن کے پاس صرف 21 ڈسپنسری تھی اور کوئی ای ایس آئی اسپتال نہیں تھا۔ آج اس کے بنیادی ڈھانچے میں 1643معالجاتی مراکز / آیوش اکائیاں اور 159 ای ایس آئی اسپتالوں، 793 برانچ/ ادائیگی دفاتر، 43 ڈسپنسری کے ساتھ برانچ دفاتر، 64 علاقائی اور ذیلی علاقائی دفاتر کے ساتھ کئی گنا اضافہ ہوا ہے۔ ای ایس آئی اسکیم آج ملک کے 34 ریاستوں اور مرکز کے زیر انتظام علاقوں میں 566 اضلاع میں لاگو ہے۔
-----------------------
م ن۔م ع۔ ع ن
U NO: 6711
(Visitor Counter : 105
کیمیکلز اور فرٹیلائزر کی وزارت
کیمیکل اور فرٹیلائزر کے مرکزی وزیر نے پی ڈی آئی ایل سے مالی سال 20-2019 ء کے لئے 9.55 کروڑ روپئے کا منافع اور مالی سال 21-2020 ء کے لئے 6.93 کروڑ روپئے کا عبوری منافع حاصل کیا
نئی دلّی ، 30 مارچ / کیمیکل اور فرٹیلائزر کے مرکزی وزیر جناب ڈی وی سدا نند گوڑا نے آج پروجیکٹ اینڈ ڈیولپمنٹ انڈیا لمیٹیڈ  کے ڈائریکٹر فائنانس جناب ڈی ایس سدھاکر رمیاّ سے مالی سال 20-2019 ء کے لئے 9.55 کرو ڑ روپئے کا منافع اور مالی سال 21-2020 ء کے لئے 6.93 کروڑ روپئے کا عبوری منافع حاصل کیا ۔ اس موقع پر فرٹیلائزر کے سکریٹری جناب آر کے چترویدی ، جوائنٹ سکریٹری محترمہ اپرنا شرما اور پی ڈی آئی ایل کے سینئر عہدیدار موجود تھے ۔
پی ڈی آئی ایل نے 20-2019 ء میں اب تک کی سب سے بہتر مالی کار کردگی حاصل کی ہے یعنی 133.01 کروڑ روپئے کا ریونیو حاصل کیا ہے ، کل آمدنی 142.16 کروڑ روپئے اور ٹیکس سے پہلے کا منافع 45.86 کروڑ روپئے رہا ، جب کہ ٹیکس کی ادائیگی کے بعد منافع 31.83 کروڑ روپئے رہا ۔
سردست ، پی ڈی آئی ایل ، ایچ یو آر ایل ، تلچر پروجیکٹ کے تین اہم پروجیکٹوں کے لئے پی ایم سی خدمات فراہم کر رہی ہے اور تیل اور گیس کے سیکٹر میں مختلف کاموں کے آڈر سپلائی کر رہی ہے ۔
پی ڈی آئی ایل ایک نمبر زمرے کی مِنی رتن کمپنی ہے اور ایک اہم ڈیزائن انجینئرنگ اور مشاورتی ادارہ ہے ، جو پروجیکٹ سے پہلے کی سرگرمیوں ، پروجیکٹ کے بندوبست سے متعلق مشاورت ، ڈیزائن اور انجینئرنگ اور کوالٹی کی یقین دہانی جیسی خدمات فراہم کرتی ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3195
(Visitor Counter : 126
عملے، عوامی شکایات اور پنشن کی وزارت
ڈاکٹر جتیندر سنگھ جموں میں کل ‘ مرکز کے زیر انتظام علاقے جموں و کشمیر اور لداخ میں بہتر حکمرانی کے طریقہ کار کی نقل’ کے موضوع پر دو روزہ علاقائی کانفرنس کا افتتاح کریں گے
اس کانفرنس میں 19 ریاستوں اور مرکز کے زیر انتظام 4 علاقوں کے مندوبین شرکت کریں گے
کانفرنس کے اختتامی اجلاس میں‘ سوشاسن سنکلپ :جموں گھوشنا’ قرار داد کو منظور کیا جائے گا
نئی دہلی، 14 نومبر 2019، حکومت ہند کا محکمہ برائے انتظامی اصلاحات اور عوامی شکایات  جموں میں 15 تا 16 نومبر 2019 کے دوران مرکز کے زیر انتظام علاقے جموں و کشمیر اور لداخ کی حکومت کے اشتراک سے ‘مرکز کے زیر انتظام علاقے جموں و کشمیر اور لداخ میں بہتر حکمرانی کی نقل’ کے موضوع پر دو روزہ علاقائی کانفرنس کا انعقاد کررہا ہے۔
شمال مشرقی ریاستوں کی ترقی کے وزیر مملکت  نیز وزیراعظم کے دفتر، عوامی شکایات اور پنشن ، جوہری توانائی اور خلا کے وزیر مملکت ڈاکٹر جتیندر سنگھ، مرکز کے زیر انتظام علاقہ جموں و کشمیر کے لیفٹننٹ گورنر جناب جی سی مرمرو کے ہمراہ کل جموں میں اس دو روزہ کانفرنس کا افتتاح کریں گے۔ جموں اینڈ کشمیر کے ایڈمنسٹریٹر جناب بی وی آر سبرامنیم اور عملہ اور تربیت کے محکمہ نیز ڈی اے آر پی جی کے سکریٹری ڈاکٹر سی چندرا مولی بھی اس کانفرنس کے افتتاحی اجلاس سے خطاب کریں گے۔
محکمہ مالیات ، جموں و کشمیر کے مالیاتی کمشنر جناب ارون کمار مہتہ ‘سرکاری پالیسی اور گورننس’ کے موضوع پر ماقبل افتتاحی اجلاس کی صدارت کریں گے۔ دوپہر کے کھانے کے بعد منعقد ہونے والے اجلاس میں ‘ڈیجیٹل گورننس، شہری پر مرکوز گورننس ’ اور‘خواہش مند اضلاع’ سے متعلق پریزینٹیشن پیش کئے جائیں گے۔ تمل ناڈو ، میگھالیہ اور جموں و کشمیر کی ریاستیں شکایات کے ازالے کے اپنے تجربات کو ساجھا کریں گی۔ کانفرنس کے دوسرے دن ‘منتخب اقدامات ’ اور ‘صلاحیت سازی اور عملہ ایڈمنسٹریشن’ کے موضوع پر پریزینٹیشن پیش کئے جائیں گے۔ کانفرنس اختتامی اجلاس میں ‘سوشاسن سنکلپ: جموں گھوشنا’ قرارداد منظوری کی جائے گی۔
اس کانفرنس کے انعقاد کا بنیادی مقصد ملکی اور ریاستی سطح کے اداروں کو ڈیجیٹل گورننس، شہریوں پر مرکوز حکمرانی اور صلاحیت سازی و عملہ ایڈمنسٹریشن کے شعبے میں اپنے تجربات کو ساجھا کرنے کے لئے ایک پلیٹ فارم پر لانا ہے۔
اس کانفرنس میں 19 ریاستوں اور مرکز کے زیر انتظام چار علاقوں کے مندوبین شرکت کریں گے۔ محکمہ برائے انتظامی اصلاحات اور عوام شکایات اب تک 31 علاقائی کانفرنسوں کا انعقاد کرچکا ہے۔ یہ کانفرنس ای گورننس ، شفافیت دہی اور شہریوں کے موافق انتظامیہ کے ذریعے شہریوں پر مرکوز حکمرانی ، عوامی خدمات کی بہتر ڈلیوری کے شعبے میں بہترین طریقہ کار وضع کرنے اور اس کو نافذ کرنے کے لئے تجربات کو باہم ساجھا کرنے کے لئے ایک مشترکہ پلیٹ فارم بنانے کی ایک کوشش ہے۔
۔۔۔۔۔۔۔۔۔۔۔
م ن۔م ع۔ن ا۔
U- 5108
(Visitor Counter : 53
وزیراعظم کا دفتر
گروڑ ایرواسپیس کے ذریعے 100کسان ڈرون کی اڑان کے موقع پر وزیر اعظم کے خطاب کا بنیادی متن
نئی دہلی:19؍فروری2022:
نمسکار!
اگر پالیسیاں درست ہوں، تو ملک کتنی اونچی اڑان بھر سکتا ہے۔ آج کا دن اس کی بڑی مثال ہے۔ کچھ سال پہلے تک ملک میں جب ڈرون کا نام لیا جاتا تھا تو لگتا تھا کہ وہ فوج سے جڑا ہوا کوئی سسٹم ہے۔ وہ دشمنوں سے مقابلہ کرنے کے استعمال میں آنے والی چیز ہے۔ اسی دائرے میں سوچا جاتا تھا، لیکن آج ہم مانیسر میں کسان ڈرون سہولتوں کی مثال پیش کررہے ہیں۔ یہ 21ویں صدی کے جدید زرعی انتظام کی سمت میں ایک نیا باب ہے۔ مجھے یقین ہے کہ یہ شروعات نہ صرف ڈرون سیکٹر کی ترقی میں میل کا پتھرثابت ہوگی، بلکہ اس میں امکانات کا ایک لامحدود آسمان وا کھلا ہوگا۔مجھے بھی بتایا گیا ہے کہ گروڑایرواسپیس میں اگلے دو برسوں میں ایک لاکھ میڈاِن انڈیا ڈرون بنانے کا ہدف رکھا ہے۔ اس سے متعدد نوجوانوں کو نئے روزگار اور نئے مواقع ملیں گے۔ میں اس کے لئے گروڑ ایرواسپیس کی ٹیم کو، تمام نوجوان ساتھیوں کا مبارکباد دیتا ہوں۔
ساتھیوں،
ملک کے لئے یہ وقت آزادی کے امرت کال کا عہد ہے۔ یہ نوجوان بھارت کا عہد ہے اور بھارت کے نوجوانوں کا عہد ہے۔ پچھلے کچھ سالوں میں ملک کے میں جو اصلاحات نافذ ہوئی ہیں، نوجوانوں اور پرائیویٹ سیکٹر کو ایک نئی طاقت دی ہے۔ ڈرون کو لے کر ہی بھارت نے خدشات میں وقت نہیں ضائع کیا۔ ہم نے نوجوان صلاحیت پر بھروسہ کیا اور نئی سوچ کے ساتھ آگے بڑھے۔
اس بار کے بجٹ میں ہوئے اعلانات سے لے کر دیگر پالیسی ساز فیصلوں میں ملک میں کھل کر ٹیکنالوجی اور اختراعات کو اولیت دی ہے۔اس کا نتیجہ آج ہمارے سامنے ہے۔ موجودہ وقت میں ہی ہم دیکھ رہے ہیں کہ ڈرون کا کس قدر گونا گوں استعمال ہونے لگا ہے۔ابھی بیٹنگ ریٹیریٹ کے دوران ایک ہزار ڈرون کی شاندار کارکردگی پورے ملک نے دیکھا۔
آج سوامتو یوجنا کے تحت گاؤں میں ڈرون کے ذریعے زمین کا، گھروں کا حساب کتاب تیار ہورہا ہے۔ ڈرون کے ذریعے دواؤں کی سپلائی ہورہی ہے۔ دشوار گزار علاقوں میں ویکسین پہنچ رہی ہے۔کئی جگہ کھیتوں میں دواؤں کا چھڑکاؤ بھی ڈرون سے شروع ہوگیا ہے۔کسان ڈرون اب اس سمت میں ایک نئے عہد کے انقلاب کی شروعات ہے۔ مثال کے طورپر آنے والے وقت میں اعلیٰ صلاحیت کے ڈرون کی مدد سے کسانوں اپنے کھیتوں میں تازہ سبزیاں، پھل، پھول بازار بھیج سکتے ہیں۔ ماہلی پروری سے جڑے لوگ تالاب، ندی اور سمندر سے سیدھے تازہ مچھلیاں بازار بھیج سکتے ہیں۔ کم وقت میں کم سے کم نقصان کے ساتھ ماہی گیروں کا، کسانوں کا سامان بازار پہنچے گا ، تو میرے کسان بھائیوں کی، میرے ماہی گیر بھائی بہنوں کی آمدنی بھی بڑھے گی۔ ایسے متعدد امکانات ہمارے سامنے دستک دے رہے ہیں۔
مجھے خوشی ہے کہ ملک میں کئی اور کمپنیاں اس سمت میں تیزی سے آگے بڑھ رہی ہے۔ بھارت میں ڈرون اسٹارٹ اَپس کا ایک نیا ایکو سسٹم تیار ہورہا ہے۔ ابھی ملک میں 200 سے زیادہ ڈرون اسٹارٹ-اَپ کام کررہے ہیں۔ بہت جلد ہی اِن کی تعداد ہزاروں میں پہنچ جائے گی۔ اِس سے روزگار کے بھی لاکھوں نئے مواقع پیدا ہوں گے۔ مجھے یقین ہے کہ آنے والے وقت میں بھارت کی یہ بڑھتی ہوئی صلاحیت پوری دنیا کو ڈرون کے سیکٹر میں نئی قیادت دے گی۔اسی یقین کے ساتھ آپ سب کا بہت بہت شکریہ ۔میری بہت بہت نیک خواہشات ہے۔نوجوان کے حوصلے کو میری نیک خواہشات ہے۔آج جو اسٹارٹ-اَپ کی دنیا کھڑی ہوئی ہے۔ یہ جو نوجوان حوصلہ کررہے ہیں، رسک لے رہے ہیں، ان کو میں بہت بہت مبارکباد دیتا ہوں اور بھارت سرکار پالیسیوں کے ذریعے مسلسل آپ کے ساتھ رہ کر کاندھے سے کاندھا ملا کر آپ کو آگے بڑھنے میں کوئی رُکاوٹ نہیں آنے دے گی۔ میں بہت بہت نیک خواہشات پیش کرتا ہوں۔ بہت بہت شکریہ۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 210.58 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 27,17,979 ٹیکے لگائے گئے۔
ہندوستان میں سردست زیر علاج مریضوں کی تعداد 96,442 ہے۔
فی الحال زیر علاج مریضوں کی شرح 0.22 فیصد ہے۔
سردست ملک میں شفایابی کی شرح 98.59 فیصد ہے۔
گزشتہ 24 گھنٹوں کے دوران10,677,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,37,44,301 ہوگئی ہے۔
پچھلے 24 گھنٹوں کے دوران 10,649 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.62 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.35 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,07,096 ٹیسٹ کئے گئے۔
وزارت دفاع
جمہوریہ کوریا کے نیشنل ڈیفنس کے وزیر 25 سے 27 مارچ ، 2021 ء کو بھارت کا دورہ کریں گے
نئی دلّی ، 25 مارچ / جمہوریہ کوریا  کے نیشنل ڈیفنس کے وزیر جناب سوہ ووک 25 سے 27 مارچ ، 2021 ء کو بھارت کے دورے پر ہوں گے ۔ دورے کے دوران معزز مہمان ، نئی دلّی میں وزیر دفاع جناب راج ناتھ سنگھ کے ساتھ میٹنگ کریں گے اور بھارت – آر او کے دفاعی تعاون کے ساتھ ساتھ باہمی دلچسپی کے دیگر علاقائی اور بین الاقوامی امور پر تبادلۂ خیال کریں گے ۔ دورے پر آئے ہوئے معزز مہمان اور وزیر دفاع دلّی کینٹ میں مشترکہ طور پر ایک بھارت – کوریا دوستی پارک کا افتتاح بھی کریں گے ۔
آر او کے کے نیشنل ڈیفنس کے وزیر اپنے دورے کے دوران آگرہ بھی جائیں گے ۔
وزارت خزانہ
نرملا سیتارمن نے برکس کے وزرائے خزانہ اور مرکزی بینکوں کے گورنروں کی پہلی میٹنگ میں شرکت کی
نئی دہلی، 10نومبر 2020: خزانے اور کارپوریٹ اُمور کی مرکزی وزیر محترمہ نرملا سیتارمن نے آج روسی صدارت کے تحت برکس کے وزرائے خزانہ اور مرکزی بینکوں کے گورنروں  کی پہلی میٹنگ میں شرکت کی۔ میٹنگ کے ایجنڈے میں 2020 میں جی-20 کی سعودی صدارت کے نتائج، بنیادی ڈھانچے میں سرمایہ کاری کی ہمت افزائی کے ڈیجیٹل پلیٹ فارم اور نیوڈیولپمنٹ بینک کی رکنیت میں توسیع پر تبادلہ خیال شامل تھا۔
وزیر خزانہ نے کہا کہ گروپ 20 نے ، جس میں برکس کے تمام ممالک شامل ہیں، اس سال کئی بہت اہم اقدامات کیے ہیں جس میں کووڈ-19 سے متعلق جی-20 ایکشن پلان شامل ہے ، جس نے اس بحران کے لئے مشترکہ عالمی اقدامات کی خاطر ایک وسیع رہنمائی فراہم کی ہے۔ اس کے علاوہ جی۔20 کی قرض کی خدمات کی معطلی سے متعلق پہل نے کم آمدنی والے ملکوں کی نقد رقم کی ضروریات کو پورا کرنے کیلئے فوری امداد کو یقینی بنایا ہے۔ انہوں نے مزید کہا کہ برکس ارکان نے اس بات کو یقینی بنانے کیلئے اہم رول ادا کیا ہے کہ ان اقدامات میں اُبھرتی ہوئی معیشتوں کی تشویشات کو مناسب طور پر پیش کیا گیا ہے۔
ڈیجیٹل معیشت کے ٹیکس سے متعلق اُمور کاحل تلاش کرنے کیلئے جاری بین الاقوامی کوششوں کے بارے میں محترمہ سیتارمن نے کہا کہ ٹیکس نظام میں انصاف ، برابری اور پائیداری کو یقینی بنانے کیلئے اتفاق رائے سے تلاش کیا جانے والا حل اہم رول ادا کریگا۔
برکس کے وزرائے خزانہ اور مرکزی بینکوں کے گورنروں نے نیو ڈیولپمنٹ بینک  کی رکنیت میں توسیع پر بھی تبادلہ خیال کیا۔ وزیر خزانہ نے این ڈی بی کی رکنیت میں توسیع کی حمایت کی اور علاقائی توازن کی اہمیت پر زور دیا۔ محترمہ سیتارمن نے ایک مربوط ڈیجیٹل پلیٹ فارم  تیار کرنے کی روس کی پہل سے متعلق اپنا نظریہ بھی پیش کیا۔
وزارت دفاع
سردار کے ایم پنیکر ’نب‘ مضمون نگاری مقابلہ
ہندوستانی بحریہ نے اپنی کمیونٹی میں پڑھنے لکھنے، تنقیدی سوچ اور منظم تجزیہ کے کلچر کو فروغ دینے کے مقصد سے سردار کے ایم پنیکر ’نب‘  مضمون نگاری مقابلہ شروع کیا ہے۔ ہندوستانی مسلح افسروان کی اعلیٰ سطحی پیشہ ورانہ صلاحیتوں کو برقرار رکھنے کی ضرورت ہے۔ یہ صرف مسلسل اور مستحکم تعلیم کے ساتھ ساتھ تربیت کے ذریعے حاصل کیا جا سکتا ہے۔ یہ ادبی سرگرمیوں سے لیس ہے جو قومی سلامتی، بین الاقوامی تعلقات، سیکورٹی سے متعلق حکمت عملی، تنظیمی برتاؤ اور جنگی دستوں کا انتظام جیسے پہلوؤں پر غیر رسمی رائے بنانے کے قابل بناتا ہے۔
یہ انعام سمندری حکمت عملی کے مفکر سردار کے ایم پنیکر کی یاد میں قائم کیا گیا ہے، جنہوں نے ہندوستان میں سمندری بیداری کی وکالت کی، ہندوستان میں سمندری شعور بڑھانے کے حق میں مضبوطی کے ساتھ لکھا اور ہندوستان کی تعمیر و ترقی کے لیے سمندری طاقت اور بحریہ کی پالیسی کی اہمیت پر مسلسل زور دیا۔ یہ مقابلہ بحریہ کے سالانہ کیلنڈر کا اہم عنصر ہوگا۔
کیپٹن  رینک سے نیچے کے تمام افسران اس مقابلہ میں حصہ لینے کے اہل ہیں۔ جیتنے والے کے لیے ایک انوکھا بیج  پیش کیا گیا ہے، جسے ایک سال کی مدت کے لیے اپنی وردی پر پہننے کی اجازت دی جائے گی۔ بحریہ کے سربراہ کے ذریعے مقابلہ کے فاتح کو باقاعدہ طور پر بَیج فراہم کیا جائے گا۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد106.85 کروڑسے تجاوزکرگئی
گذشتہ 24 گھنٹے میں 52.39لاکھ خوراکیں دی گئی ہیں
شفایابی کی شرح سردست98.21 فیصد ہے
گذشتہ 24 گھنٹوں میں10,423نئے معاملے درج ہوئے ہیں
بھارت میں فی الحال1,53,776مریض زیر علاج ہیں، جو250 دنوں میں سب سے کم ہیں
جانچ کے بعد متاثرہ پائے جانے والے مریضوں کی ہفتہ واری شرح  ہے، جو پچھلے39 دنوں سے2 فیصد سے کم ہے
گذشتہ 24 گھنٹوں کے دوران 52،39،444 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد106.85 کروڑ  تک پہنچ گئی ہے۔ اس حصولیابی کے لئے ملک بھر میں 1,07,33,024 سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,79,238
|
|
دوسری خوراک
|
|
92,33,414
|
|
صف اوّل کے کارکنان
|
|
پہلی خوراک
|
|
1,83,71,868
|
|
دوسری خوراک
|
|
1,59,56,217
|
|
18 تا 44 سال کی عمر کے افراد
|
|
پہلی خوراک
|
|
42,04,89,326
|
|
دوسری خوراک
|
|
14,45,67,423
|
|
45 تا 59 سال کی عمر کے افراد
|
|
پہلی خوراک
|
|
17,53,42,269
|
|
دوسری خوراک
|
|
9,71,44,220
|
|
60 سال سے زیادہ عمر کے افراد
|
|
پہلی خوراک
|
|
11,00,17,665
|
|
دوسری خوراک
|
|
6,70,70,239
|
|
مجموعی تعداد
|
|
1,06,85,71,879
پچھلے 24 گھنٹے میں 15,021مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,36,83,581 ہوگئی ہے۔
جس کے نتیجے میں، بھارت میں صحت یابی کی شرح 98.21 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 128دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 10,423 نئے معاملات درج ہوئے ہیں۔
زیر علاج مریضوں کی تعدادفی الحال1,53,776ہے، جو 250 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا0.46 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 10,09,045نمونوں کی جانچ کی گئی ۔ بھارت میں اب تک مجموعی طور پر تقریباً 61.02 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.16 فیصد ہوگئی ہے،جو گذشتہ39 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 1.03فیصد ہے۔ یومیہ متاثرہ افراد کی شرح پچھلے29 دنوں سے3فیصد سے بھی نیچے آگئی ہے اورلگاتار64 دنوں سے یہ شرح 3 فیصد سے نیچے درج ہورہی ہے۔
خواتین اور بچوں کی ترقیات کی وزارت
بچوں کی دیکھ بھال کے اداروں کی نگرانی کے لیےبلا رکاوٹ معائنہ کا مانیٹرنگ ایپ ماسی پورٹل
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ بچو ں کے حقوق کے تحفظ کے قومی کمیشن  نے ملک بھر میں بچوں کی دیکھ بھال کرنے والے اداروں  اور ان کے معائنہ کے طریقہ کار کی بر وقت نگرانی کے لیے ایک ایپلی کیشن 'MASI' – تیار کیا ہے جو بچوں کو انصاف دلانے سے متعلق قانون 2015  کے تحت فراہم کردہ سی سی آئیز کے معائنے کے طریقہ کار کا موثر اور موثر کام کاج اور نظام کی ہمہ وقتی نگرانی میں اس جامع ایپلی کیشن کو تیار کرنے کی وجہ ہے۔یہ ایپ مانیٹرنگ پورٹل سے منسلک ہے جہاں خودبخود رپورٹیں تیار ہوتی ہیں۔ 'MASI' بچوں کی بہبود کی کمیٹیوں،ریاستی معائنہ کمیٹیوں، ضلعی معائنہ کمیٹیوں، بچوں کے انصاف بورڈز کے اراکین اور ریاستی کمیشن برائے تحفظ حقوق اطفال کے ذریعے متحد معائنہ کے قابل بناتا ہے جیسا کہ جےجے ایکٹ، 2015 کے تحت طے کیا گیا ہے۔ یہ کسی بھی مذکورہ اتھارٹیز کے ذریعے ملک بھر میں تمام سی سی آئیزکے معائنے کے لیے ایک پلیٹ فارم کے طور پر کام کرتا ہے۔ جیسے ہی سوالنامہ بھرا جاتا ہے اور اتھارٹی کے ذریعہ جمع کرایا جاتا ہے تبھی مکمل رپورٹیں خود بخود پورٹل پر تیار ہوجاتی ہیں۔
24جولائی 2023 تک 32 ریاستوں/مرکز کے زیر انتظام علاقوں کے ذریعے MASI پورٹل پر 4268 معائنہ مکمل کئے گئے۔بچوں کے انصاف  ایکٹ، 2015، یہ لازمی بناتا ہے کہ ہر ضلع میں کم از کم ایک بچوں کی بھلائی سے متعلق کمیٹی  قائم کی جائے تاکہ اتھارٹی بچوں کی دیکھ بھال، تحفظ، علاج، نشوونما اور باز آباد کاری کے معاملات کو نمٹا سکے اور بچوں کو بنیادی ضرورتیں فراہم کرسکے اور انسانی حقوق کا تحفظ کرسکے۔بچوں کی فلاح و بہبود سے متعلق کمیٹی کی بناوٹ اور کام کاج جوینائل جسٹس  ایکٹ، 2015 کے مطابق ہے اور ان کے ضابطوں کے بھی مطابق ہے۔ مشن وتسالیہ اسکیم ریاستوں / مرکز کے زیر انتظام علاقوں کو ہر ضلع میں سی ڈبلیو سی کے قیام میں سہولت فراہم کرنے اور ان کے موثر کام کو یقینی بنانے کے لیے بنیادی ڈھانچہ اور مالی مدد فراہم کرتی ہے۔ بچوں کی بھلائی سے متعلق کمیٹی جووینائل جسٹس ایکٹ، 2015/ قواعد جس میں وقتاً فوقتاً ترمیم کی جاتی ہے، میں وضع کئے گئےکام کاج اور روڈز ادا کرتی ہے۔
مشن وتسالیہ اسکیم کے رہنما خطوط کے مطابق، چلڈرن ہوم / وتسلیاسدن میں سی ڈبلیو سی کے لیے 300 مربع فٹ کے دو کمروں کے قیام کے لیے 9,25,800/- روپے کی مالی مدد فراہم کی جاتی ہے۔ ان میں سی سی آئی کا ایک مربوط ہوم کمپلیکس چلڈرن وم آبزرویشن ہوم، اسپیشل ہوم، تحفظ کا مقام کے ساتھ ساتھ جےجے قانون نفاذ کے لئے واحد حدود کے اندر جے جے بی اور سی ڈبلیو سی کے لئے دفاتر شامل ہیں۔ جس کے لئے اسکیم کے تحت تعمیر کی منظوری دی گئی ہے۔
جہاں ایک موجودہ چلڈرن ہوم کے پاس احاطے میں مطلوبہ جگہ دستیاب ہے، وہی سی ڈبیلو سی کو فراہم کی جاتی ہے۔ تاہم، ضلع میں جہاں کوئی چلڈرن ہوم نہیں ہے یا موجودہ چلڈرن ہوم میں سی ڈبلیو سی کے لیے کوئی جگہ نہیں ہے، وہاں سی ڈبلیو سی کے لیے مناسب جگہ کرائے پر لینے کے لیے مشن وتسالیہ اسکیم کے تحت فنڈز فراہم کیے جاتے ہیں۔ سی ڈبلیو سی اپنی نشستیں ایک کمرے میں رکھتا ہے جبکہ دوسرا کمرہ بچوں اور ان کے اہل خانہ کے لیے انتظار گاہ کے طور پر استعمال ہوتا ہے۔
صدر جمہوریہ کا سکریٹریٹ
پریس اعلامیہ
نئی دہلی10؍اگست-2021 : صدرجمہوریہ ہند کو درج ذیل تقرریاں کرتے ہوئے خوشی محسوس ہورہی ہے:
- سکم کے گورنر جناب گنگا پرساد، منی پور کی گورنر ڈاکٹر نجمہ اے ہیبت اللہ، کے چھٹی پر جانے کی بنا پر ان کی غیر موجودگی میں ،منی پور کے اپنی ذمہ داریوں کے ساتھ ساتھ منی پور کے گورنر کا کام کاج بھی دیکھیں گے۔
- میزورم کے گورنر بریگیڈیئر بی ڈی مشرا  ،میزورم کے گورنر ڈاکٹر ہری بابو، کام بھام پتی کے چھٹی پر ہونے کی وجہ سے ان کی غیرموجودگی میں، اپنی ذمہ داریوں کے ساتھ ساتھ میزورم کے گورنر کا کام کاج بھی دیکھیں گے۔
.2 مذکورہ بالا تقرریوں کو ان حضرات کے ذریعہ اپنے متعلقہ عہدوں کو سنبھالنے کی تاریخ سے ہی نافذالعمل مانا جائے گا۔
ریلوے کی وزارت
ریل کوشل وکاس یوجنا  کے تحت پہلے بیچ کے کامیاب تربیت پانے والوں نے خود روزگار کے ٹول کٹس اور سرٹیفیکٹ حاصل کئے
انڈین ریلوے کے پروڈکشن یونٹ ، بنارس لوکوموٹیو ورکس نے تکنیکی ٹریڈز میں 100گھنٹے کے تربیتی پروگرام کی تکمیل کے بعد 54تربیت پانے والو ں کو ٹول کٹس اور سرٹیفیکٹ تفویض کئے
تربیت پانے والوں نے تربیت مکمل کرنے کے بعد اطمینان کااظہارکیا
نئی دہلی ،14؍اکتوبر:انڈین ریلوے کے پروڈکشن یونٹ بنارس لوکوموٹیوورکس نے 13اکتوبر 2021کو ریل کوشل وکاس یوجنا  کے تحت کامیاب تربیت پانے والوں کو خود روزگارکے ٹول کٹس اورسرٹیفیکٹس کی تقسیم کے لئے ایک تقریب کا اہتمام کیا۔ تکنیکی ٹریڈس میں 100گھنٹے کے تربیتی پروگرام کی تکمیل کے بعد 54تربیت پانے والوں کو ٹول کٹس اورسرٹیفیکٹ تقسیم کئے گئے ۔ اس پروگرام کا اہتمام ریل کوشل وکاس یوجنا کے تحت تکنیکی ٹریڈز یعنی الیکٹریشین ، فٹر، میکینسٹ اور ویلڈرمیں پہلے بیچ کی تربیت کے لئے بی ایل یعنی بنارس لوکوموٹیوورکس نے کیاتھا۔ کل 54تربیت پانے والو ں نے ٹول کٹس اور سرٹیفیکٹ حاصل کئے ۔ تربیت پانے والوں نے تربیت مکمل کرنے کے بعد اطمینان کااظہارکیا ۔ انھوں نے یہ پایا کہ تربیت سود مند رہی ۔ اپنی موجودہ معلومات پراطمینان کرتے ہوئے انھوں نے خود اعتمادی میں بھی اضافہ کیا۔
ریلوے ، مواصلات ، الیکٹرانکس اورانفارمیشن ٹکنالوجی کے وزیرجناب اشونی ویشنو نے 17ستمبر ، 2021کو ریل کوشل وکاس یوجناکا آغاز کیاتھا۔ آرکے وی وائی پروگرام ریلوے تربیتی انسٹی ٹیوٹ کے ذریعہ صنعت سے متعلق ہنرمندی انٹری سطح کی تربیت فراہم کئے جانے کے ذریعہ مقامی نوجوانوں کو بااختیاربناتاہے ۔ یہ پروگرام آزادی کا امرت مہوتسو کے 75سال کے حصے کے طورپر اس ملک کے نوجوانوں کو اعتماد بڑھانے کے لئے وزیراعظم کے ویژن کو آگے لے جائے گا ۔ آرکے وی وائی پروگرام پردھان منتری کوشل وکاس یوجنا  کی نگرانی کے تحت ہے۔ یہ ہنرمندی کے فروغ اور صنعت کاری  کی وزارت کی ایک اسکیم ہے ، جس کا مقصد آتم نربھربھارت کو ویژن کو حاصل کرنا ہے ۔ ہندوستان بھرمیں پھیلے 75ریلوے تربیتی انسٹی ٹیوٹس میں 3سالوں کی مدت کے دوران کل50 نوجوانوں کو تربیت دی جائیگی ۔
بنارس لوکوموٹیوورکس کو آرکے وی وائی پروگرام کے نفاذ کے لئے نوڈل ایجنسی کے طورپر ذمہ داری سونپی گئی ہے ۔ تربیت کے لئے کورس کا متن اور اسسمینٹ طریقہ کار بنارس لوکوموٹیوورکس کی جانب سے تیارکیاجاتاہے ۔
آرکے وی وائی پروگرام کے لئے تربیت پانے والوں کو کھلے اشتہار اور شفاف شارٹ لسٹنگ میکینز کے ذریعہ انتخاب کیاجاتاہے ۔ تربیت پانے والوں کو 100گھنٹے کی پریکٹیکل اورتھیوریکل تربیت کے لئے جاناہوتاہے ۔تربیت کے بعد سبھی تربیت پانے والے ایک معیارجائزے کے لئے جاتے ہیں ۔ اور کامیاب تربیت پانے والوں کو سرٹیفیکٹ تفویض کیاجاتاہے ۔
بنارس لوکو موٹیو ورکس نے ایک منفرد پہل شروع کی ہے تاکہ سبھی کامیاب تربیت پانے والوں کو تربیت سے متعلق ٹول کٹس فراہم کئے جاسکیں ۔ یہ ٹول کٹس تربیت پانے والو ں کو ان کی ہنر مندی اور خود اعتمادی بڑھانے میں مدد گارثابت ہوگا۔ یہ ٹول کٹس تربیت پانے والوں کی مدد بھی کرے گا تاکہ وہ سیکھنے کے بعد کے علم کا استعمال کرسکیں اور خود روزگار کے لئے صلاحیت حاصل کرنے ساتھ ہی ساتھ مختلف صنعتوں میں روزگار حاصل کرسکیں ۔